CELEX: 32013R1332
Language: fi
Date: 2013-12-13 00:00:00
Title: Neuvoston asetus (EU) N:o 1332/2013, annettu 13 päivänä joulukuuta 2013 , Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta

14.12.2013   
            
            
               FI
            
            
               Euroopan unionin virallinen lehti
            
            
               L 335/3
            
         NEUVOSTON ASETUS (EU) N:o 1332/2013,
   annettu 13 päivänä joulukuuta 2013,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Syyriaan kohdistettavista rajoittavista toimenpiteistä 31 päivänä toukokuuta 2013 annetun neuvoston päätöksen 2013/255/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvosto on 13 päivänä joulukuuta 2013 hyväksynyt päätöksen 2013/760/YUTP (2) päätöksen 2013/255/YUTP muuttamisesta.
            
         
               (2)
            
            
               Olisi säädettävä tiettyihin tavaroihin ja tiettyyn teknologiaan liittyvän rahoituksen ja rahoitusavun antamisen kieltoa koskevasta poikkeuksesta siltä osin kuin on kyse Yhdistyneiden kansakuntien (YK) turvallisuusneuvoston päätöslauselman 2118 (2013) 10 kohdan mukaisesta Kemiallisten aseiden kieltojärjestön (OPCW) toiminnasta.
            
         
               (3)
            
            
               Jotta voidaan helpottaa Syyrian kulttuuriperintöön kuuluvien, Syyriasta laittomasti vietyjen esineiden turvallista palauttamista laillisille omistajilleen, on tarpeen säätää rajoittavista lisätoimenpiteistä, jotta voidaan estää tällaisten esineiden maahantuonti, maastavienti tai siirto
            
         
               (4)
            
            
               Humanitaarisiin syihin perustuva poikkeus varojen tai muiden taloudellisten resurssien jäädyttämisestä olisi sallittava vain, jos kyseiset varat tai taloudelliset resurssit annetaan YK:lle humanitaarisen avun toimittamista varten Syyrialle annettavaa humanitaarista apua koskevan valmiussuunnitelman (Syria Humanitarian Assistance Response Plan, SHARP) mukaisesti. Poikkeuksen myöntämistä harkitessaan toimivaltaisten viranomaisten olisi otettava huomioon humanitaarisuuden, neutraalisuuden, puolueettomuuden ja riippumattomuuden periaatteet, jotka on esitetty humanitaarista apua koskevassa eurooppalaisessa konsensuksessa.
            
         
               (5)
            
            
               On tarpeen säätää ylimääräisestä poikkeuksesta, joka koskee varojen jäädyttämistä ja kieltoa saattaa varoja tai taloudellisia resursseja saataville, jotta nimeämätön henkilö tai yhteisö voisi tehdä siirron nimeämättömälle henkilölle tai yhteisölle nimetyn yhteisön välityksellä, kun on kyse yksittäisestä kauppasopimuksesta, jonka tarkoituksena on siviilikäyttöön tarkoitettujen lääkintätarvikkeiden, elintarvikkeiden, suojien sekä saniteetti- ja hygieniatuotteiden toimittaminen.
            
         
               (6)
            
            
               Edellä mainitut toimenpiteet kuuluvat Euroopan unionin toiminnasta tehdyn sopimuksen soveltamisalaan, ja niiden täytäntöön panemiseksi tarvitaan sen vuoksi unionin tason toimia, jotta voidaan varmistaa, että talouden toimijat soveltavat niitä yhtenäisesti kaikissa jäsenvaltioissa.
            
         
               (7)
            
            
               Sen vuoksi neuvoston asetus (EU) N:o 36/2012 (3) olisi muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 36/2012 seuraavasti:
   
               1)
            
            
               Lisätään 2 a artiklaan kohta seuraavasti:
               "3.   Poiketen siitä, mitä 1 kohdan a alakohdassa säädetään, liitteessä III luetelluilla Internet-sivustoilla ilmoitetut jäsenvaltioiden toimivaltaiset viranomaiset voivat antaa asianmukaisiksi katsominsa edellytyksin luvan liitteessä I A lueteltujen tarvikkeiden, tavaroiden ja teknologian sellaiseen myyntiin, toimitukseen, siirtoon ja vientiin, joka toteutetaan YK:n turvallisuusneuvoston päätöslauselman 2118 (2013) 10 kohdan ja Kemiallisten aseiden kieltojärjestön (Organisation for the Prohibition of Chemical Weapons, jäljempänä 'OPCW') johtokunnan asiaankuuluvien päätösten mukaisesti ja jotka ovat kemiallisten aseiden kehittämisen, tuotannon, varastoinnin ja käytön kieltämistä sekä niiden hävittämistä koskevan yleissopimuksen, jäljempänä 'kemiallisten aseiden kieltosopimus', tavoitteen mukaisia, sekä OPCW:m kuulemisen jälkeen."
            
         
               2)
            
            
               Lisätään 3 artiklaan kohta seuraavasti:
               "5.   Poiketen siitä, mitä 1 kohdan a ja b alakohdassa säädetään, liitteessä III luetelluilla Internet-sivustoilla ilmoitetut jäsenvaltioiden toimivaltaiset viranomaiset voivat antaa asianmukaisiksi katsominsa edellytyksin luvan liitteessä I A lueteltuihin tarvikkeisiin, tavaroihin ja teknologiaan liittyvän teknisen avun, välityspalvelujen, rahoituksen tai rahoitusavun antamiseen siltä osin kuin kyseistä teknistä apua, välityspalveluja, rahoitusta tai rahoitusapua annetaan YK:n turvallisuusneuvoston päätöslauselman 2118 (2013) 10 kohdan ja OPCW:n johtokunnan asiaankuuluvien päätösten mukaisesti tarvikkeiden, tavaroiden ja teknologian myyntiin, toimitukseen, siirtoon ja vientiin, joka on kemiallisten aseiden kieltosopimuksen tavoitteen mukainen, sekä OPCW:n kuulemisen jälkeen."
            
         
               3)
            
            
               Lisätään artikla seuraavasti:
               "3 b artikla
               Edellä olevaa 3 a artiklaa ei sovelleta rahoituksen tai rahoitusavun, mukaan lukien johdannaiset, sekä vakuutusten ja jälleenvakuutusten sekä vakuutuksiin ja jälleenvakuutuksiin liittyvien välityspalvelujen antamiseen, joka liittyy syyrialaisperäisiin tai Syyriasta toiseen maahan vietäviin yhteisessä puolustustarvikeluettelossa lueteltujen tavaroiden ja teknologian maahantuontiin tai kuljetukseen, kun se tapahtuu YK:n turvallisuusneuvoston päätöslauselman 2118 (2013) 10 kohdan ja OPCW:n johtokunnan asiaankuuluvien päätösten sekä kemiallisten aseiden kieltosopimuksen tavoitteen mukaisesti."
            
         
               4)
            
            
               Lisätään artikla seuraavasti:
               "11 c artikla
               1.   Kielletään Syyrian kulttuuriperintöön kuuluvien esineiden ja muiden esineiden, joilla on arkeologista, historiallista, kulttuurista, harvinaista tieteellistä taikka uskonnollista merkitystä, mukaan lukien ne, jotka on lueteltu liitteessä XI, tuonti, vienti, siirto tai niiden tuontiin, vientiin tai siirtoon liittyvien välityspalvelujen tarjoaminen, jos on perusteltua syytä epäillä, että esineet on viety Syyriasta ilman niiden laillisen omistajan suostumusta tai rikkoen Syyrian lakia tai kansainvälistä oikeutta, etenkin, jos esineet ovat erottamaton osa Syyrian museoiden, arkistojen tai kirjastojen suojelukokoelmia koskevissa esineluetteloissa mainittuja julkisia kokoelmia ja taikka sisältyvät Syyrian uskonnollisten laitosten esineluetteloihin.
               2.   Edellä olevan 1 kohdan kieltoa ei sovelleta, jos voidaan osoittaa, että
               
                           a)
                        
                        
                           tavarat on viety Syyriasta ennen 9 päivää toukokuuta 2011; tai
                        
                     
                           b)
                        
                        
                           esineet palautetaan turvallisesti niiden Syyriassa oleville laillisille omistajille."
                        
                     
         
               5)
            
            
               Korvataan 16 artiklan ensimmäisen kohdan f alakohta seuraavasti:
               
                           "f)
                        
                        
                           ovat välttämättömiä humanitaarisista syistä, kuten avun toimittamiseksi tai avun toimittamisen helpottamiseksi, mukaan lukien lääkkeiden toimittaminen, elintarvikkeet, humanitaariset työntekijät ja näihin liittyvä apu, ja edellyttäen, että, kun on kyse jäädytettyjen varojen tai taloudellisten resurssien vapauttamisesta, varat tai muut taloudelliset resurssit annetaan YK:lle avun toimittamiseksi Syyriaan tai tällaisen avun toimittamisen helpottamiseksi Syyrialle annettavaa humanitaarista apua koskevan YK:n valmiussuunnitelman mukaisesti;"
                        
                     
         
               6)
            
            
               Lisätään 16 artiklan ensimmäiseen kohtaan h alakohta seuraavasti:
               
                           "h)
                        
                        
                           ovat välttämättömiä evakuointien suorittamiseksi Syyriasta."
                        
                     
         
               7)
            
            
               Lisätään artikla seuraavasti:
               "16 a artikla
               1.   Neuvoston asetuksessa (EU) N:o 1332/2013 (4) säädetyt 16 artiklan ensimmäisen kohdan f alakohtaan tehdyt muutokset eivät vaikuta 16 artiklan ensimmäisen kohdan f alakohdan mukaisesti ennen annettu 15 päivänä joulukuuta 2013, myönnettyihin lupiin.
               2.   Ennen 15 päivänä joulukuuta 2013 16 artiklan ensimmäisen kohdan f alakohdan nojalla toimitetut lupia koskevat pyynnöt katsotaan peruutetuiksi, jollei kyseinen henkilö, yhteisö tai elin vahvista aikomustaan pitää pyyntö voimassa mainitun päivän jälkeen.
            
         
               8)
            
            
               Lisätään artikla seuraavasti:
               "21 c artikla
               1.   Poiketen siitä, mitä 14 artiklassa säädetään, liitteessä III luetelluilla verkkosivuilla ilmoitetut jäsenvaltioiden toimivaltaiset viranomaiset voivat antaa asianmukaisiksi katsomiensa edellytyksin luvan seuraaviin:
               
                           a)
                        
                        
                           Commercial Bank of Syria -pankin suorittama tai sen kautta sen nimeämispäivän jälkeen suoritettu unionin alueen ulkopuolelta vastaanotettujen varojen tai taloudellisten resurssien siirto, jos siirto liittyy maksuun, joka aiheutuu siviilikäyttöön tarkoitettujen lääkintätarvikkeiden, elintarvikkeiden, suojien sekä saniteetti- ja hygieniatuotteiden toimittamista koskevasta yksittäisestä sopimuksesta; tai
                        
                     
                           b)
                        
                        
                           Commercial Bank of Syria -pankille tai sen kautta unionin alueen ulkopuolelta suoritettu varojen tai taloudellisten resurssien siirto, jos siirto liittyy maksuun, joka aiheutuu siviilikäyttöön tarkoitettujen lääkintätarvikkeiden, elintarvikkeiden, suojien sekä saniteetti- ja hygieniatuotteiden toimittamista koskevasta yksittäisestä sopimuksesta;
                        
                     edellyttäen, että asianomaisen jäsenvaltion toimivaltainen viranomainen on tapauskohtaisesti todennut, että maksun saaja ei ole suoraan tai välillisesti liitteen II tai II a luetteloon sisältyvä henkilö tai yhteisö ja edellyttäen, että siirtoa ei tässä asetuksessa ole muutoin kielletty.
               2.   Asianomaisen jäsenvaltion on neljän viikon kuluessa ilmoitettava muille jäsenvaltioille ja komissiolle kaikista tämän artiklan nojalla myönnetyistä luvista."
            
         
               9)
            
            
               Lisätään tämän asetuksen liite liitteeksi XI.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä joulukuuta 2013.
      
         
            Neuvoston puolesta
         
         
            Puheenjohtaja
         
         V. MAZURONIS
      
   
   
      (1)  EUVL L 147, 1.6.2013, s. 14.
   
      (2)  Neuvoston päätös 2013/760/YUTP, annettu 13 päivänä joulukuuta 2013, Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta (Katso tämän virallisen lehden sivu 50).
   
      (3)  Asetus (EU) N:o 36/2012, annettu 18 päivänä tammikuuta 2012, Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta (EUVL L 16, 19.1.2012, s. 1)
   
      (4)  Neuvoston asetus (EU) N:o 1332/2013, annettu 13 päivänä joulukuuta 2013, Syyriaan kohdistettavista rajoittavista toimenpiteistä annetun asetuksen (EU) N:o 36/2012 muuttamisesta (EUVL L 335, 14.12.2013, s. 3)."
   
      LIITE
      
         
            ”LIITE XI
            
               Luettelo 11 c artiklassa tarkoitettujen esineiden luokista
            
            
                        ex CN-koodi
                     
                     
                        Tavaran kuvaus
                     
                  
                        9705 00 00
                     
                     
                        
                                    1.
                                 
                                 
                                    Yli 100 vuotta vanhat antiikkiesineet, jotka on saatu:
                                 
                              
                  
                        9706 00 00
                     
                     
                        
                                    —
                                 
                                 
                                    kaivauksista tai löydetty maan päältä tai veden alta
                                 
                              
                  
                        
                                    —
                                 
                                 
                                    arkeologisista kohteista
                                 
                              
                  
                        
                                    —
                                 
                                 
                                    arkeologisista kokoelmista
                                 
                              
                  
                        9705 00 00
                        9706 00 00
                     
                     
                        
                                    2.
                                 
                                 
                                    Osiin purettujen taiteellisten, historiallisten tai uskonnollisten monumenttien erottamattomat osat, yli 100 vuotta vanhat
                                 
                              
                  
                        9701
                     
                     
                        
                                    3.
                                 
                                 
                                    Maalaukset ja piirustukset, muut kuin 4 tai 5 luokkaan kuuluvat, jotka on tehty kokonaan käsin millä tahansa välineellä mille tahansa alustalle (1)
                                    
                                 
                              
                  
                        9701
                     
                     
                        
                                    4.
                                 
                                 
                                    Vesivärimaalaukset, guassit ja pastellit, jotka on tehty kokonaan käsin mille tahansa alustalle (1)
                                    
                                 
                              
                  
                        6914
                        9701
                     
                     
                        
                                    5.
                                 
                                 
                                    Mosaiikit mistä tahansa aineesta, kokonaan käsin tehdyt, muut kuin 1 tai 2 luokkaan kuuluvat, ja millä tahansa välineellä mille tahansa alustalle kokonaan käsin tehdyt piirustukset (1)
                                    
                                 
                              
                  
                        Ryhmä 49
                        9702 00 00
                        8442 50 80
                     
                     
                        
                                    6.
                                 
                                 
                                    Alkuperäiskaiverrukset, -painokset, -painokuvat ja -litografiat painolevyineen ja alkuperäiset julisteet (1)
                                    
                                 
                              
                  
                        9703 00 00
                     
                     
                        
                                    7.
                                 
                                 
                                    Alkuperäisveistokset ja -patsaat ja alkuperäismenetelmällä valmistetut jäljennökset (1), muut kuin luokkaan 1 kuuluvat
                                 
                              
                  
                        3704
                        3705
                        3706
                        4911 91 00
                     
                     
                        
                                    8.
                                 
                                 
                                    Valokuvat ja filmit, myös valotetut mutta kehittämättömät (1)
                                    
                                 
                              
                  
                        9702 00 00
                        9706 00 00
                        4901 10 00
                        4901 99 00
                        4904 00 00
                        4905 91 00
                        4905 99 00
                        4906 00 00
                     
                     
                        
                                    9.
                                 
                                 
                                    Inkunaabelit ja käsikirjoitukset, mukaan luettuna kartat ja nuotit, yksittäin tai kokoelmina (1)
                                    
                                 
                              
                  
                        9705 00 00
                        9706 00 00
                     
                     
                        
                                    10.
                                 
                                 
                                    Yli 100 vuotta vanhat kirjat, yksittäin tai kokoelmana
                                 
                              
                  
                        9706 00 00
                     
                     
                        
                                    11.
                                 
                                 
                                    Yli 200 vuotta vanhat painetut kartat
                                 
                              
                  
                        3704
                        3705
                        3706
                        4901
                        4906
                        9705 00 00
                        9706 00 00
                     
                     
                        
                                    12.
                                 
                                 
                                    Arkistot ja niiden osat, kaikenlaiset ja missä tahansa muodossa, yli 50 vuotta vanhat
                                 
                              
                  
                        9705 00 00
                     
                     
                        
                                    13.
                                 
                                 
                                    
                                                a)
                                             
                                             
                                                Kokoelmat (2) ja esineet eläintieteellisistä, kasvitieteellisistä, mineralogisista ja anatomisista kokoelmista;
                                             
                                          
                              
                  
                        9705 00 00
                     
                     
                        
                                    b)
                                 
                                 
                                    Historialliset, paleontologiset, etnografiset ja numismaattiset kokoelmat (2)
                                    
                                 
                              
                  
                        9705 00 00
                        Ryhmät 86-89
                     
                     
                        
                                    14.
                                 
                                 
                                    Yli 75 vuotta vanhat kulkuneuvot
                                 
                              
                  
                         
                     
                     
                        
                                    15.
                                 
                                 
                                    Kaikki muut antiikkiesineet, 1—14 luokkaan kuulumattomat:
                                 
                              
                  
                         
                     
                     
                        
                                    a)
                                 
                                 
                                    50—100 vuotta vanhat:
                                 
                              
                  
                        Ryhmä 95
                     
                     
                        
                                    —
                                 
                                 
                                    lelut, pelit
                                 
                              
                  
                        7013
                     
                     
                        
                                    —
                                 
                                 
                                    lasiesineet
                                 
                              
                  
                        7114
                     
                     
                        
                                    —
                                 
                                 
                                    kulta- ja hopeasepänteokset ja niiden osat
                                 
                              
                  
                        Ryhmä 94
                     
                     
                        
                                    —
                                 
                                 
                                    huonekalut
                                 
                              
                  
                        Ryhmä 90
                     
                     
                        
                                    —
                                 
                                 
                                    optiset, valokuvaus- ja elokuvakojeet ja -laitteet
                                 
                              
                  
                        Ryhmä 92
                     
                     
                        
                                    —
                                 
                                 
                                    soittimet
                                 
                              
                  
                        Ryhmä 91
                     
                     
                        
                                    —
                                 
                                 
                                    kellot ja niiden osat
                                 
                              
                  
                        Ryhmä 44
                     
                     
                        
                                    —
                                 
                                 
                                    puusta valmistetut tavarat
                                 
                              
                  
                        Ryhmä 69
                     
                     
                        
                                    —
                                 
                                 
                                    keraamiset tuotteet
                                 
                              
                  
                        5805 00 00
                     
                     
                        
                                    —
                                 
                                 
                                    kuvakudokset
                                 
                              
                  
                        Ryhmä 57
                     
                     
                        
                                    —
                                 
                                 
                                    matot
                                 
                              
                  
                        4814
                     
                     
                        
                                    —
                                 
                                 
                                    tapetit
                                 
                              
                  
                        Ryhmä 93
                     
                     
                        
                                    —
                                 
                                 
                                    aseet
                                 
                              
                  
                        9706 00 00
                     
                     
                        
                                    b)
                                 
                                 
                                    yli 100 vuotta vanhat.
                                 
                              
                  
      
      
         (1)  Jotka ovat yli 50 vuotta vanhoja ja jotka eivät kuulu tekijöilleen.
      
         (2)  Siten kuin yhteisöjen tuomioistuimen asiassa 252/84 antamassa tuomiossa on määritelty: "Yhteisen tullitariffin nimikkeessä 97 05 tarkoitetut "kokoelmaesineet" ovat esineitä, joilla on vaaditut ominaispiirteet niiden sisällyttämiseksi kokoelmaan, eli ne ovat suhteellisen harvinaisia, niitä ei yleensä käytetä niiden alkuperäiseen käyttötarkoitukseen, niitä koskevat liiketoimet ovat luonteeltaan erityisiä ja tapahtuvat erillään samankaltaisten käyttötavaroiden tavanomaisesta kaupasta ja niiden arvo on korkea."”